ai4bharat/Pralekha huggingface dataset:
पंतप्रधान कार्यालय
पंतप्रधान नरेंद्र मोदी शांघाय सहकार्य संघटनेच्या राष्ट्र प्रमुखांच्या 21 व्या बैठकीत दूरदृश्य प्रणाली द्वारे झाले सहभागी
पंतप्रधान नरेंद्र मोदी शांघाय सहकार्य संघटनेच्या राष्ट्र प्रमुखांच्या 21 व्या बैठकीत दूरदृश्य प्रणाली द्वारे आणि अफगाणीस्तानसंदर्भातल्या एससीओ- सीएसटीओ संयुक्त सत्रात व्हिडीओ संदेशाद्वारे सहभागी झाले.
शांघाय सहकार्य संघटनेच्या राष्ट्र प्रमुखांची 21 वी बैठक 17 सप्टेंबर 2021 ला दुशांबे इथे संमिश्र स्वरुपात घेण्यात आली.
ताजिकिस्तानचे अध्यक्ष इमोमाली रहमोन या बैठकीच्या अध्यक्षस्थानी होते.
पंतप्रधान नरेद्र मोदी यांनी व्हिडीओ लिंकच्या माध्यमातून परिषदेला संबोधित केले.
दुशांबे इथे परराष्ट्र व्यवहार मंत्री डॉ एस जयशंकर यांनी भारताचे प्रतिनिधित्व केले.
शांघाय सहकार्य संघटना व्यापक क्षेत्रात वाढत्या कट्टरपंथामुळे निर्माण झालेल्या समस्यांकडे लक्ष वेधतानाच हे या प्रदेशातल्या उदारवादी आणि प्रगतीशील संस्कृती आणि मुल्ये यांच्या विपरीत असल्याचे पंतप्रधानांनी आपल्या संबोधनात सांगितले.
अफगाणिस्तानमधल्या सध्याच्या घडामोडीमुळे कट्टरतावादाकडे झुकणारा कल अधिक वाढू शकतो असे त्यांनी सांगितले.
संयम, वैज्ञानिक आणि तर्कसंगत विचारांना प्रोत्साहन देणाऱ्या कार्यक्रमावर शांघाय सहकार्य संघटनेला काम करता येईल, या क्षेत्रातल्या युवकांसाठी ते समर्पक राहील असे त्यांनी सुचवले.
भारताच्या विकास कार्यक्रमात डिजिटल तंत्रज्ञानाचा उपयोग करण्याच्या भारताचे अनुभव त्यांनी सांगितले आणि हे ओपन सोर्स उपाय शांघाय सहकार्य संघटनेच्या इतर देशांसमवेत सामायिक करण्याची तयारी दर्शवली.
या प्रांतात कनेक्टीव्हिटी उभारण्याच्या महत्वाबाबत बोलताना, परस्पर विश्वास वाढवण्याच्या दृष्टीने, कनेक्टीव्हिटी प्रकल्प पारदर्शक, सहभाग आणि सल्लामसलत युक्त असावेत, असे पंतप्रधान म्हणाले.
शिखर परिषदे नंतर शांघाय सहकार्य संघटना आणि सामुहिक सुरक्षा करार संघटना यांच्यात अफगाणिस्तानसंदर्भात सत्र झाले. व्हिडीओ संदेशा द्वारे पंतप्रधान त्यात सहभागी झाले.
प्रांतात दहशतवाद कदापि खपवून घेतला जाणार नाही यासंदर्भात शांघाय सहकार्य संघटनेने आचारसंहिता विकसित करावी असे त्यांनी सुचवले. अफगाणिस्तान मधून अमली पदार्थ, शस्त्रास्त्रे आणि मानवी तस्करीचा धोका अधोरेखित केला. अफगाणिस्तानमध्ये मानवतेच्या दृष्टीकोनातून संकटाचा उल्लेख करत अफगाणिस्तानमधल्या जनतेप्रती भारताच्या दृढ ऐक्याचा त्यांनी पुनरुच्चार केला.
अणुऊर्जा विभाग
हंगेरी येथे गणित ऑलिंपियाडमध्ये चार भारतीय विद्यार्थिनींना कांस्य पदक
मुंबई, दि. 11 एप्रिल, 2022
हंगेरीमध्ये एगर येथे 6 ते 12 एप्रिल, 2022 या कालावधीत आयोजित करण्यात आलेल्या 11व्या युरोपियन मुलींच्या गणित ऑलिंपियाड स्पर्धेत चार भारतीय विद्यार्थिनींनी कांस्य पदक जिंकले आहे.
विजेत्या मुलींमध्ये अनन्या राजस रानडे, पुणे; अनुष्का अग्रवाल, दिल्ली; आणि सानिका अमोल बोराडे, नाशिक या इयत्ता बारावीच्या मुली असून गुंजन अग्रवाल, दिल्ली ही इयत्ता दहावीची विद्यार्थिनी आहे.
या विद्यार्थिंनीबरोबर त्यांचे मार्गदर्शकही उपस्थित होते. यामध्ये
1. डॉ. अदिती सुनील फडके, नौरोसजी वाडिया महाविद्यालय, पुणे.
2. पुलकित सिन्हा, आयआयएससी, बंगलुरू.
3. रोहिणी जोशी, आयआयटी, मुंबई.
ईजीएमओ 2022 मध्ये भारताचे प्रतिनिधित्व करून कांस्य पदक विजेत्या विद्यार्थिनींपैकी अनुष्का आणि गुंजन या दोघी भगिनी आहेत. अनन्या आणि अनुष्का या दोघींचेही रौप्य पदक अगदी एका गुणाने हुकले. महामारीमुळे दोन वर्षे ऑलिंपियाड स्पर्धा होवू शकली नाही, त्यामुळे यंदा भारताने पूर्ण ताकदीने आणि तयारीने या स्पर्धेत आपले स्पर्धक उतरवले होते.
गणित ऑलिंपियाड या स्पर्धेमध्ये भारताने 2015 पासून केलेल्या कामगिरीविषयी आपल्याला जाणून घ्यायचे असेल तर त्या नोंदीसाठी या लिंकवर क्लिक करावे:- https://www.egmo.org/countries/country35/
या स्पर्धेविषयी, गणितांविषयी आपल्यासमोर काही समस्या आणि त्यांचे अधिकृत उत्तरे जाणून घेण्यासाठी लिंक:-: https://www.egmo.org/egmos/egmo11/solutions.pdf
गणित ऑलिंपियाडमध्ये विजयी झालेला मुलींचा संघ बुधवार, दि. 13 एप्रिल रोजी पहाटे मुंबईला येत आहे. विजेते आणि त्यांचे मार्गदर्शक नेत्यांचा 13 एप्रिल, 2022 रोजी सकाळी 11.30 वाजता होमी भाभा सेंटर फॉर सायन्स एज्युकेशनच्यावतीने सत्कार करण्यात येणार आहे.
कृपया यजमान देशाच्या संकेतस्थळाला भेट द्या:- https://egmo2022.hu/
होमी भाभा सेंटर फॉर सायन्स एज्युकेशन हे टाटा इन्स्टिट्यूट ऑफ फंडामेंटल रिसर्च , मुंबईचे राष्ट्रीय केंद्र आहे. प्राथमिक शाळेपासून ते पदवीपूर्व महाविद्यालयीन स्तरापर्यंत विज्ञान आणि गणिताच्या शिक्षणामध्ये समानता आणि उत्कृष्टतेला प्रोत्साहन देणे आणि देशातल्या वैज्ञानिक साक्षरतेच्या वाढीला प्रोत्साहन देणे हे केंद्राचे व्यापक उद्दिष्ट आहे.
एचबीसीएसई विज्ञान, तंत्रज्ञान आणि गणिताच्या शिक्षणातील संशोधन आणि विकासासाठी देशातली प्रमुख संस्था आहे. ही संस्था गणित, भौतिकशास्त्र, रसायनशास्त्र, खगोलशास्त्र आणि ऑलिंपियाडच्या कनिष्ठ गटाच्या कार्यक्रमांसाठी भारताचे नोडल केंद्र आहे.
|
ग्रामीण विकास मंत्रालय
|
प्रधानमंत्री आवास योजना-ग्रामीण योजनेअंतर्गत बांधण्यात आलेल्या घरांची स्थिती
प्रधानमंत्री आवास योजना-ग्रामीण या अंतर्गत 1.75 कोटी घरांची उभारणी पूर्ण
नवी दिल्ली, 16 मार्च 2022
प्रधानमंत्री आवास योजना-ग्रामीण  अंतर्गत 2020-21 आणि 2021-22 या आर्थिक वर्षांमध्ये  बांधलेल्या घरांचा राज्यनिहाय तपशील पुढील परिशिष्टात दिलेला आहे.
Annexure

|
|
SNo
|
|
Name of State/UT
|
|
Houses constructed during the financial year 2020-2021
|
|
Houses constructed during the financial year 2021-2022|
|
1
|
|
ARUNACHAL PRADESH
|
|
2,417
|
|
875
|
|
2
|
|
ASSAM
|
|
1,31,282
|
|
70,039
|
|
3
|
|
BIHAR
|
|
10,48,591
|
|
5,30,255
|
|
4
|
|
CHHATTISGARH
|
|
59,685
|
|
22,791
|
|
5
|
|
GOA
|
|
87
|
|
19
|
|
6
|
|
GUJARAT
|
|
54,890
|
|
45,507
|
|
7
|
|
HARYANA
|
|
1,232
|
|
178
|
|
8
|
|
HIMACHAL PRADESH
|
|
605
|
|
1,384
|
|
9
|
|
JAMMU AND KASHMIR
|
|
21,746
|
|
37,388
|
|
10
|
|
JHARKHAND
|
|
2,43,991
|
|
2,38,008
|
|
11
|
|
KERALA
|
|
880
|
|
2,173
|
|
12
|
|
MADHYA PRADESH
|
|
2,62,067
|
|
5,23,531
|
|
13
|
|
MAHARASHTRA
|
|
1,83,719
|
|
1,58,810
|
|
14
|
|
MANIPUR
|
|
2,779
|
|
2,938
|
|
15
|
|
MEGHALAYA
|
|
5,642
|
|
6,029
|
|
16
|
|
MIZORAM
|
|
1,128
|
|
1,102
|
|
17
|
|
NAGALAND
|
|
535
|
|
0
|
|
18
|
|
ODISHA
|
|
3,95,357
|
|
88,938
|
|
19
|
|
PUNJAB
|
|
3,908
|
|
5,278
|
|
20
|
|
RAJASTHAN
|
|
3,18,267
|
|
1,19,387
|
|
21
|
|
SIKKIM
|
|
15
|
|
5
|
|
22
|
|
TAMIL NADU
|
|
52,184
|
|
47,051
|
|
23
|
|
TRIPURA
|
|
15,873
|
|
1,466
|
|
24
|
|
UTTAR PRADESH
|
|
37,711
|
|
10,22,998
|
|
25
|
|
UTTARAKHAND
|
|
93
|
|
1,370
|
|
26
|
|
WEST BENGAL
|
|
6,78,587
|
|
85,3,423
|
|
27
|
|
ANDAMAN AND NICOBAR
|
|
483
|
|
223
|
|
28
|
|
DADRA AND NAGAR HAVELI
|
|
972
|
|
538
|
|
29
|
|
DAMAN AND DIU
|
|
0
|
|
0
|
|
30
|
|
LAKSHADWEEP
|
|
28
|
|
7
|
|
31
|
|
PUDUCHERRY
|
|
0
|
|
0
|
|
32
|
|
ANDHRA PRADESH
|
|
0
|
|
0
|
|
33
|
|
KARNATAKA
|
|
2405
|
|
1,627
|
|
34
|
|
TELANGANA
|
|
0
|
|
0
|
|
|
|
Total
|
|
35,27,159
|
|
37,83,338
या योजनेअंतर्गत, लाभार्थ्यांना एकूण 2.28 कोटी घरे मंजूर करण्यात आली आहेत, त्यापैकी 1.75 कोटी घरे 09.03.2022 पर्यंत पूर्ण झाली आहेत. प्रधानमंत्री आवास योजना-ग्रामीण  मार्गदर्शक तत्त्वानुसार लाभार्थ्याला घर मंजूर केल्यापासून 12 महिन्यांच्या आत घर बांधण्याची तरतूद आहे. ही मदत लाभार्थींना मंजुरीच्या वेळी, पाया खणणे, जोते बांधणी आणि खिडक्या, लिंटेल, छप्पर बांधून होणे,अशा घरबांधणीचे काम पूर्ण होण्याच्या विविध टप्प्यांशी निगडीत अशा किमान 3 हप्त्यांमध्ये दिली जाते
मंजुरी मिळालेल्या घरांची संख्या आणि बांधून पूर्ण झालेल्या घरांची संख्या या संख्या परिवर्तनशील असतात आणि घरांना मंजुरी मिळणे आणि ती पूर्ण होणे या दरम्यान 12 महिन्यांचे अंतर आहे त्यामुळे अंमलबजावणीदरम्यान मंजुरी मिळालेल्या घरांची संख्या आणि बांधून पूर्ण झालेल्या घरांची संख्या यांच्यामध्ये नेहमी तफावत आढळते.
S.Patil/S. Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
पंतप्रधान कार्यालय
चक्रीवादळामुळे उद्भवलेल्या परिस्थितीचा पंतप्रधानांनी घेतला आढावा
जनतेला सुरक्षा उपायांसह सावधगिरी बाळगण्याचे केले आवाहन
नवी दिल्ली, 2 जून 2020
पंतप्रधान नरेंद्र मोदी यांनी भारताच्या पश्चिम किनारपट्टीवर घोंघावणाऱ्या चक्रीवादळामुळे उद्भवलेल्या परिस्थितीचा आढावा घेतला. त्यांनी नागरिकांना शक्य ती सर्व सावधगिरी बाळगण्याचे तसेच सुरक्षा उपाययोजना करण्याचे आवाहन केले.
“भारताच्या पश्चिम किनारपट्टी भागातील चक्रीवादळामुळे उद्भवलेल्या परिस्थितीचा आढावा घेतला. सर्वांच्या सुरक्षेसाठी प्रार्थना करत आहे. मी नागरिकांना आवाहन करतो की, त्यांनी शक्य ती सर्व सावधगिरी बाळगावी आणि सुरक्षा उपाय करावेत.”, असे पंतप्रधानांनी आपल्या संदेशात म्हटले आहे.
R.Tidke/S.Pophale/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
मंत्रिमंडळ
महाराष्ट्र, आंध्र प्रदेश, छत्तीसगढ, झारखंड व ओडिशा या राज्यांमधील आकांक्षीत जिल्ह्यांत मोबाईल सेवा उपलब्ध नसलेल्या गावांसाठी ती सेवा उपलब्ध करून देण्यासाठी यु एस ओ एफ योजनेला केंद्रीय मंत्रिमंडळाची मंजुरी
5 राज्यातील 44 आकांक्षीत जिल्ह्यात 6 हजार 466 कोटी रुपयांच्या निधीद्वारे 4G मोबाईल सेवा उपलब्ध करून देणार
महाराष्ट्र, आंध्र प्रदेश, छत्तीसगढ, झारखंड व ओडिशा राज्यांच्या आकांक्षीत जिल्ह्यांमधील मोबाईल सेवा उपलब्ध नसलेल्या गावांसाठी ती सेवा उपलब्ध करून देण्यासाठी यु एस ओ एफ योजनेला पंतप्रधान मोदी यांच्या अध्यक्षतेखालील केंद्रीय मंत्रिमंडळाने मंजुरी दिली आहे.
या योजनेअंतर्गत महाराष्ट्र, आंध्र प्रदेश, छत्तीसगढ, झारखंड व ओडिशा राज्यांमधील ४४ आकांक्षीत जिल्ह्यांतील मोबाईल सेवा उपलब्ध नसलेल्या ७ हजार २८७ गावांमध्ये ४G सेवा उपलब्ध करून देण्यासाठी ६ हजार ४६६ कोटी रुपयांचा खर्च अपेक्षित असून त्यात येत्या ५ वर्षांचा कामकाजाचा खर्चही अंतर्भूत आहे. यासाठी सर्वसमावेशक सेवा बंधनकारक निधी अर्थात USOF अंतर्गत निधीपुरवठा केला जाणार आहे . करारावर स्वाक्षऱ्या झाल्यापासून 18 महिन्याच्या आत म्हणजेच नोव्हेंबर २०२३ पर्यंत हा प्रकल्प पूर्ण होणे अपेक्षित आहे.
सूचित केलेल्या सुदूर गावांसाठी ४G सेवा पुरवणाऱ्या सेवा उद्योगांसाठी सध्याच्या सर्वसमावेशक सेवा बंधनकारक निधी अर्थात USOF मार्गदर्शक सूचनांच्या अनुसार खुल्या बाजारातील लिलाव प्रक्रियेमार्फत कंत्राटे दिली जातील.
महाराष्ट्र, आंध्र प्रदेश, छत्तीसगढ, झारखंड व ओडिशा राज्यांच्या आकांक्षीत जिल्ह्यांमधील मोबाईल सेवा उपलब्ध नसलेल्या सुदूर व दुर्गम गावांसाठी ती सेवा सुरु करून देणाऱ्या या योजनेमुळे दुर्गम गावे एकमेकांशी डिजिटल तंत्रज्ञानाद्वारे जोडली जातील. आत्मनिर्भरता, शिक्षणाला चालना, माहिती व ज्ञानाचा प्रसार, कौशल्य विकास व प्रगती , आपत्ती व्यवस्थापन, इ- प्रशासन उपक्रम, उद्योग व इ- वाणिज्य सुविधा, शैक्षणिक संस्थामध्ये ज्ञानाचे व रोजगाराच्या संधींचे आदानप्रदान, स्वदेशी उत्पादनाला प्रोत्साहन देत डिजिटल भारताचे स्वप्न पूर्ण करणे, तसेच आत्मनिर्भर भारताचे उद्दिष्ट पूर्ण करणे, इत्यादींसाठी ही योजना उपयुक्त ठरेल .
माहिती आणि प्रसारण मंत्रालय
“ आपण प्रेम करत असलेल्या व्यक्तीला त्याच्या किंवा तिच्या फायद्यासाठी जाऊ देण्याची कल्पना मला नेहमीच आश्चर्यकारक वाटते”- राधाचे दिग्दर्शक बिमल पोद्दार
पणजी, 22 जानेवारी 2021
“तुम्ही ज्या व्यक्तीवर प्रेम करत असता त्याच्या किंवा तिच्या फायद्यासाठी तुमच्यापासून दूर जाऊ देण्याची कल्पना मला नेहमीच आश्चर्यकारक वाटते.” त्यातूनच ही कथा आकाराला आली, असे राधा या ऍनिमेटेड कार्टून फिल्मचे दिग्दर्शक बिमल पोद्दार यांनी सांगितले आहे. ते आज गोव्यामध्ये पणजी येथे 51व्या भारतीय आंतरराष्ट्रीय चित्रपट महोत्सव इफ्फीमध्ये आयोजित वार्ताहर परिषदेत बोलत होते. कोलकात्यामध्ये राहात असलेली राधा नावाची मुलगी दोन व्यक्तींदरम्यान एक अदृश्य धागा विणत असते, वृंदावनामध्ये जेव्हा राधेला सोडून कृष्ण निघून जातो तेव्हा ज्या प्रकारे राधा त्याची प्रतीक्षा करते अगदी तशाच प्रकारे ही राधा हा बंध विणत असते. प्रेम आणि त्याग यांचा हा भावनिक प्रवास आहे. एका वयस्क अनामिक पात्राची आणि एका लहान मुलाची ही कहाणी आहे ज्याला तिने अतिशय हळुवारपणे वाढवले आहे आणि काळानुरूप तो मोठा होतो. त्याच्यावर ती अगदी मनापासून प्रेम करत असते आणि तो लहान मुलगा देखील प्रत्येक गोष्टीसाठी तिचा आधार घेत असतो. राधा त्याची मार्गदर्शक, मैत्रीण आणि आदर्श असते. आपल्या स्वप्नांचा पाठपुरावा करण्यासाठी आणि जीवनात येणाऱ्या आव्हानांना तोंड देण्यासाठी ती त्याचे प्रेरणास्थान असते. दुसरीकडे तो तिच्या चेहऱ्यावर स्मितहास्य फुलवत राहातो आणि तिला हसवत राहातो. पण काळाच्या ओघात ते दोघे वेगळे होतात, दोन वेगळ्या शहरात राहू लागतात आणि त्यावेळी त्याची एक झलक पाहण्यासाठी ती आतुर झालेली असते. या दोन मध्यवर्ती पात्रांविषयी बोलताना पोद्दार म्हणाले की तुमच्या स्वतःच्या आयुष्यातून पात्रांची निवड करणे नेहमीच सोपे असते ज्यांच्याशी तुम्ही राधा आणि तो लहान मुलगा यांचा संबंध जोडू शकता. राधा म्हणजे घरात एकाकी राहणाऱ्या वृद्ध महिलेचे प्रतीक आहे, ज्या महिला सध्याच्या काळात बऱ्याच घरांमध्ये आढळतात. त्यांची मुले चांगल्या भवितव्यासाठी, करियरसाठी आणि जीवनशैलीसाठी त्यांना सोडून जातात. यामध्ये काही चुकीचे असण्याचे कारण नाही. पण कुटुंबातील ज्येष्ठांना एकटे सोडले जाते आणि त्यांच्याकडे उर्वरित आयुष्य काढण्यासाठी जुन्या आठवणींशिवाय काहीच नसते.
पोद्दार या ऍनिमेशनपटाचे निर्माते, संकलक आणि छायाचित्र दिग्दर्शक देखील आहेत. ऍनिमेशनपट केवळ लहान मुलांपुरते मर्यादित असू नयेत, असे त्यांचे मत आहे. भारतातील ऍनिमेशन फिल्म उद्योगाबद्दल बोलताना ते म्हणाले की या उद्योगात अद्यापही अर्थपूर्ण कथानकांचा विचार केला जात नाही. भारतातील फिचर फिल्म उद्योग बऱ्यापैकी विकसित झाला असला तरी ऍनिमेशन उद्योग अद्यापही मागे आहे, असे ते म्हणाले.
ही परिस्थिती बदलण्यासाठी आणखी जास्त प्रमाणात साधनसंपत्तीच्या आवश्यकतेवर त्यांनी भर दिला. ऍनिमेशन फीचर फिल्म बनवणे वेळखाऊ आहे आणि त्यासाठी अधिक निधीची गरज आहे, असे त्यांनी सांगितले.
Jaydevi P.S/S.Patil/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 195
ग्राहक व्यवहार, अन्न आणि सार्वजनिक पुरवठा मंत्रालय
भारतीय मानक संस्थेने  बनावट सी फ्लक्स कोअर्ड तारांचे सुमारे 17,000 खोके जप्त केले
मुंबई, 28 फेब्रुवारी 2022
मुंबईच्या भारतीय मानक संस्थेने  बनावट सी फ्लक्स कोअर्ड तारांचे 17, 703 खोके जप्त केले आहेत. गुणवत्ता नियंत्रण आदेशाचे पालन न केल्याच्या कारणावरून ही कारवाई करण्यात आली आहे. संस्थेच्या मुंबई शाखा 2 च्या कार्यालयाने 23 फेब्रुवारी 2022 रोजी ठाणे जिल्ह्यातील भिवंडी इथे IS 15769 अंतर्गत “कार्बन अथवा कार्बन मँगॅनीज स्टील च्या गॅस शिल्डेड व सेल्फ शिल्डेड मेटल वेल्डिंग साठी वापरल्या जाणाऱ्या फ्लक्स कोअर्ड इलेक्ट्रोड तारांच्या” गुणवत्ता नियंत्रण आदेशांचे पालन न झाल्याच्या संशयावरून एक तपास आणि छापेमारी मोहीम हाती घेतली होती.
या मोहिमेत मेसर्स अडोर वेल्डिंग लिमिटेड  यांनी गुणवत्ता नियंत्रण आदेश एस ओ 1203  दि. 12.3. 2021 चा भंग केल्याचे दिसून आले आहे. प्रत्येकी एक 1.2 मि मि ची सी फ्लक्स तार असलेले 17, 703 खोके IS 15769 च्या अंतर्गत जप्त करण्यात आले आहेत. या गुन्ह्यासाठी न्यायालयात खटला दाखल करण्याची प्रक्रिया सुरु आहे. या अधिकाऱ्यांच्या चमूत BIS च्या मुंबई शाखा २ च्या शास्त्रज्ञ- C निशिकांत सिंग आणि शास्त्रज्ञ -C आशिष वाकले यांचा समावेश होता.
BIS मानकाचा गैरवापर केल्यास BIS कायदा 2016 अनुसार 2 वर्षांपर्यंत कैद अथवा किमान 2 लाख रुपयांचा दंड किंवा दोन्हीही शिक्षा होऊ शकतात. बनावट ISI चिन्हे लावून अनेक उत्पादने चढ्या भावाने ग्राहकांच्या माथी मारली जातात असे अनेकदा दिसून आले आहे. हे टाळण्यासाठी ग्राहकांनी http://www.bis.gov.in या BIS च्या संकेतस्थळाला भेट देऊन ISI चिन्हाच्या सत्यतेची खातरजमा करूनच उत्पादने विकत घ्यावीत असे आवाहन अधिकाऱ्यांनी केले आहे.
नागरिकांना आवाहन आहे की त्यांना अशा प्रकारे ISI चिन्हाच्या गैरवापराचा कोणताही प्रकार दिसून आल्यास त्यांनी ‘प्रमुख, MUBO-II , पश्चिम क्षेत्रीय कार्यालय , BIS , मानकालय, E - 9, मरोळ दूरध्वनी केंद्राच्या मागे, अंधेरी पूर्व, मुंबई - 400093’ या पत्त्यावर संपर्क साधावा. अशा तक्रारी दाखल करण्यासाठी इ मेल आयडी आहे : hmubo2@bis.gov.in . तक्रारदाराचे नाव गुप्त राखले जाते.| R.Aghor/U.Raikar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 126
राष्ट्रपती कार्यालय
शिक्षक दिनाच्या पूर्वसंध्येला राष्ट्रपतींच्या शुभेच्छा
(नवी दिल्ली, 4 सप्टेंबर 2018
शिक्षक दिनाच्या पूर्वसंध्येला राष्ट्रपती राम नाथ कोविंद यांनी देशभरातील शिक्षकांना शुभेच्छा दिल्या आहेत. भारताला गुरु-शिष्य परंपरेचा समृद्ध वारसा मिळाला आहे. या वारशाच्या माध्यमातून आपल्या शिष्यांना सत्याच्या मार्गावर नेणारे अनेक महान गुरू आपल्याला लाभले आहेत, हे मोठे सुदैव आहे, असे राष्ट्रपतींनी आपल्या संदेशात म्हटले आहे. शिक्षक दिनी, माजी राष्ट्रपती डॉ. सर्वपल्ली राधाकृष्णन यांनी शिक्षण क्षेत्रासाठी दिलेले योगदान सर्वश्रृत आहे. एका सक्षम देशाच्या उभारणीसाठी आपल्याला आपल्या गुरुंचे मार्गदर्शन लाभत राहो, असे राष्ट्रपतींनी म्हटले आहे.
B.Gokhale/M.Pange/P.Kor
पंतप्रधान कार्यालय
वाराणसीमध्ये देव दीपावली महोत्सवात पंतप्रधानांचा सहभाग
माता अन्नपूर्णेची चोरीला गेलेली मूर्ती परत मिळाल्याबद्दल काशीचे अभिनंदन
गुरु नानक देव जी हे सुधारणांचे महत्तम प्रतीक- पंतप्रधान
नवी दिल्ली, 30 नोव्हेंबर 2020
वाराणसीमध्ये पंतप्रधान श्री.नरेंद्र मोदी यांनी आज देवदीपावली महोत्सवात भाग घेतला.
"हा काशीसाठी आणखी एक महत्त्वाचा क्षण आहे, कारण शंभराहून अधिक वर्षांपूर्वी चोरीला गेलेली माता अन्नपूर्णेची मूर्ती आता आपल्याकडे परत येत आहे. ही काशीसाठी अत्यंत भाग्याची गोष्ट आहे." असे या सोहळ्याला संबोधित करताना पंतप्रधान म्हणाले. "आपल्या देव-देवी-देवतांच्या या प्राचीन मूर्ती म्हणजे आपल्या श्रद्धेचे प्रतीक तर आहेतच शिवाय तो आपला एक अमूल्य असा ठेवाही आहे" अशी भावना पंतप्रधानांनी व्यक्त केली.
"असे प्रयत्न याआधी केले गेले असते, तर देशाला अशी अनेक शिल्पे परत मिळाली असती" असे प्रतिपादन पंतप्रधानांनी केले. "आपल्यासाठी वारसा म्हणजे देशाचा अनमोल ठेवा आहे. काही जणांना मात्र त्यांचा परिवार आणि परिवाराचे नाव हाच वारसा वाटतो. आपली संस्कृती, आपल्या श्रद्धा आणि विश्वास, आपली मूल्ये हाच आपला ठेवा होय ! इतरांना कदाचित त्यांच्या मूर्ती आणि कुटुंबीयांची छायाचित्रे हाच ठेवा वाटत असावा." असेही ते म्हणाले.
"समाजातील आणि व्यवस्थेतील सुधारणांचे महत्तम प्रतीक म्हणजे आदरणीय गुरु नानक देव!" असे पंतप्रधान नरेंद्र मोदी म्हणाले. "जेव्हा जेव्हा राष्ट्रहितासाठी समाजात परिवर्तन घडत असते, कसे कोण जाणे परंतु बरोबर तेव्हाच कोणीही न बोलावताच विरोध करणारे आवाज उठतात. मात्र, जेव्हा त्या सुधारणांचे औचित्य आणि महत्त्व स्पष्ट होते, तेव्हा सारे काही सुरळीत आणि ठीकठाक होते. आदरणीय गुरु नानक देव यांच्या चरित्रातून आपल्याला हाच संदेश शिकावयास मिळतो." असे पंतप्रधानांनी अधोरेखित केले.
"जेव्हा काशीसाठी विकासकामे सुरु झाली, तेव्हा आंदोलकांनी केवळ करायचा म्हणून निषेध केला. 'बाबा दरबार'पर्यंत विश्वनाथ मार्गिका बांधून झाली पाहिजे, असे जेव्हा काशीने ठरविले तेव्हाही विरोधकांनी त्यावरही टीका केलीच. परंतु आज मात्र, बाबांच्या कृपेने काशीला गतवैभव पुन्हा प्राप्त होत आहे" असेही पंतप्रधान म्हणाले. "बाबांचा दरबार आणि गंगामातेचे शेकडो वर्षांपूर्वीपासूनचे जिव्हाळ्याचे नाते आज पुन्हा जोडले जात आहे", अशा शब्दात पंतप्रधानांनी समाधान व्यक्त केले.
भगवान काशी विश्वनाथाच्या कृपाशीर्वादाने काशीमधील दीपोत्सवात सहभागी होण्याची संधी मिळाल्याची भावना पंतप्रधानांनी व्यक्त केली. या प्राचीन नगरीच्या वैभवसंपन्नतेला उजाळा देत, काशीने दीर्घकाळ जगाला मार्गदर्शन केले आहे असेही त्यांनी सांगितले. "काशी हा आपला मतदारसंघ असूनही कोरोनामुळे आलेल्या निर्बंधांमुळे तेथे नित्यनेमाने येता येत नाही" असे सांगून, 'यामुळे आलेली पोकळी निश्चितपणे जाणवत राहते' असेही त्यांनी नमूद केले. साथरोगाच्या या काळात आपल्या माणसांपासून कदापि न दुरावता त्यांच्यासाठी केल्या जाणाऱ्या सर्व व्यवस्थांवर पूर्ण लक्ष ठेवून असल्याचेही पंतप्रधान आपुलकीने म्हणाले. या काळात काशीवासियांनी जनसेवेप्रती दाखवलेल्या वचनबद्धतेचं आणि उत्साहाचं त्यांनी कौतुक केलं.M.Chopade/J.Waishampayan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
हिमाचल प्रदेशातील कारखाना दुर्घटनेत झालेल्या जीवितहानीबद्दल पंतप्रधानांनी व्यक्त केला शोक
दुर्घटनाग्रस्तांसाठी पीएमएनआरएफ च्या माध्यमातून मदत जाहीर
नवी दिल्ली, 22 फेब्रुवारी 2022
पंतप्रधान नरेंद्र मोदी यांनी हिमाचल प्रदेशमधील कारखाना दुर्घटनेत झालेल्या जीवितहानीबद्दल तीव्र शोक व्यक्त केला आहे. पंतप्रधानांनी पीडितांसाठी पंतप्रधान राष्ट्रीय मदत निधी  मधून मदत जाहीर केली आहे.
पंतप्रधान कार्यालयाने ट्विट केले आहे;
"हिमाचल प्रदेशातील ऊना येथे एका कारखान्यात घडलेली दुर्घटना दु:खद आहे. यात जीव गमवावा लागलेल्यांच्या कुटुंबियांप्रती मी सहवेदना व्यक्त करतो. यासोबतच दुर्घटनेत जखमी झालेल्यांच्या प्रकृतीत लवकर सुधारणा व्हावी अशी प्रार्थना करतो: पंतप्रधान"
"पीएमएनआरएफ द्वारे हिमाचल प्रदेशातील दुर्घटनेत मृत्युमुखी पडलेल्यांच्या कुटुंबियांना प्रत्येकी 2 लाख रुपये दिले जातील. जखमींना उपचारासाठी 50,000 रुपये दिले जातील: पंतप्रधान"Jaydevi PS/V.Ghode/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
संरक्षण मंत्रालय
Slinex-18 या नौदल सरावासाठी भारतीय नौका त्रिंकोमालीमध्ये दाखल
(नवी दिल्ली, 7 सप्टेंबर 2018
भारत आणि श्रीलंका यांच्यात त्रिंकोमाली येथे आजपासून 13 सप्टेंबरपर्यंत द्विपक्षीय नौदल सराव आयोजित करण्यात आला आहे. या सरावासाठी किर्च, सुमित्रा आणि कोरा दिव्ह या भारतीय नौदलाच्या नौका त्रिंकोमालीमध्ये दाखल झाल्या आहेत. या सरावाच्या उद्घाटनप्रसंगी भारतातर्फे रियर ॲडमिरल दिनेशकुमार त्रिपाठी तर श्रीलंकेतर्फे रियर ॲडमिरल एस.ए.वीरसिंघे आणि रियर ॲडमिरल आनंदा कुमार गुरुगे हे अधिकारी उपस्थित होते.
या सरावात सयुराला, समुद्रा आणि सुरनीमाला या श्रीलंकन नौदलाच्या नौकाही सहभागी होणार आहेत. 7 ते 10 सप्टेंबर आणि 11 ते 13 सप्टेंबर अशा दोन टप्प्यांमध्ये हा सराव होणार आहे.
B.Gokhale/M.Pange/P.Kor
रस्ते वाहतूक आणि महामार्ग मंत्रालय
दुचाकीच्या वाहतुकीसाठी ट्रिपल डेक, रोड ट्रेनसाठी सुरक्षा आवश्यकता आणि इलेक्ट्रिक पॉवर ट्रेन वाहनांबाबतच्या नियमांशी संबंधित अधिसूचना जारी
नवी दिल्ली, 30 डिसेंबर 2021
दुचाकीच्या वाहतुकीसाठी ट्रिपल डेक:-
रस्ते वाहतूक आणि महामार्ग मंत्रालयाने 27 डिसेंबर 2021 च्या मसुदा अधिसूचनेद्वारे [जीएसआर 885], जड वाहने तसेच ट्रेलर्सना दुचाकी वाहून नेण्यासाठी जास्तीत जास्त तीन मजले ठेवण्याची परवानगी देण्याचा प्रस्ताव दिला आहे, ज्यामध्ये चालकाच्या केबीनवर भार पाडणार नाही. यामुळे दुचाकी वाहनांची वाहतूक क्षमता 40-50% वाढेल.
स्थिरता स्थैर्य चाचण्या आणि तीन मजली वाहनांच्या गतीशील स्थिरतेच्या मुद्द्याचे परीक्षण केल्यानंतर हे करण्यात आले आहे.
तीस दिवसांच्या कालावधीत संबंधित हितसंबंधीतांकडून टिप्पण्या/सूचना मागवण्यात आल्या आहेत.
रोड ट्रेनसाठी सुरक्षा आवश्यकता :-
केंद्रीय मोटार वाहन नियम , 1989 च्या नियम 93 मध्ये मोटार वाहनांच्या आकारमानाची तरतूद आहे.त्यात 25.25 मीटर , 2.6 मीटर  आणि 4.5 मीटर  मर्यादित पैलूंसह मोटार वाहने म्हणून रस्यावर धावणाऱ्या वाहनांची रोड ट्रेन म्हणून व्याख्या ठरविण्यात आली आहे. रोड ट्रेनची भार उचलण्याची क्षमता 55 टन इतकी मर्यादित आहे-ही वाहने निवडक रस्त्यांवर धावतील.
वरील बाबींचा विचार करून मंत्रालयाने 27 डिसेंबर 2021 ची मसुदा अधिसूचना [जीएसआर 886] मध्ये सीएमव्हीआर 1989 मध्ये नवीन नियम 125K समाविष्ट करून, रोड ट्रेनसाठी सुरक्षा आवश्यकता उदा., ब्रेकिंग,शक्ती ते वजन गुणोत्तर, प्रकाशयोजना , कुशलता इत्यादींबाबत सुधारणा प्रस्तावित केली आहे. भारतीय मानके विभाग कायदा 2016  अंतर्गत संबंधित बीआयएस तपशील अधिसूचित होईपर्यंत 1 मार्च, 2022 रोजी आणि पासून, रोड ट्रेनसाठी प्रकार मंजूरीची आणि प्रमाणीकरणाची प्रक्रिया, वाहन उद्योग मानके -113 नुसार वेळोवेळी सुधारित केली जाईल, असे प्रस्तावित करण्यात आले आहे.
तीस दिवसांच्या कालावधीत संबंधित हितसंबंधीतांकडून टिप्पण्या/सूचना मागवण्यात आल्या आहेत.
इलेक्ट्रिक पॉवर ट्रेन वाहनांसंबंधित नियम :-
मंत्रालयाद्वारे दिनांक 27 डिसेंबर 2021 रोजी वैधानिक आदेश . 5419 अधिसूचित करण्यात आला आहे.  वाहन उद्योग मानक  038 मध्ये सुधारणा या एम आणि एन श्रेणीतील वाहनांसाठी   इलेक्ट्रिक पॉवर ट्रेन वाहनांसाठी नवीन मानके एआयएस 156 जारी करणे आणि दुचाकी आणि तीन चाकी आणि क्वाड्रिसायकलसाठी बॅटरी यांसाठी करण्यात आल्या आहेत.या अधिसूचनेमध्ये बॅटरी सुरक्षिततेचा पैलू समाविष्ट आहे, जो इलेक्ट्रिक वाहनांच्या एकूण सुरक्षिततेशी जोडलेला आहे.अनेक आवश्यकता या प्रणाली किंवा वाहन स्तरावर आहेत.यामुळे सुरक्षितता आणखी सुधारेल.
राजपत्र अधिसूचना I पाहण्यासाठी येथे क्लिक करा
राजपत्र अधिसूचना II पाहण्यासाठी येथे क्लिक करा
राजपत्र अधिसूचना III पाहण्यासाठी येथे क्लिक करा
N.Chitale/S.Chavan/P.Malandkar
Follow us on social media: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 129
आरोग्य आणि कुटुंब कल्याण मंत्रालय
कोविड लसींच्या वितरणाबद्दल ताजी माहिती
16 ते 31 मे दरम्यान केंद्र सरकार सुमारे 192 लाख कोविड लसीचा मोफत पुरवठा राज्ये तसेच केंद्रशासित प्रदेशांना करणार
नवी दिल्ली, 14 मे 2021
आतापर्यंत देशभरात सुमारे 18 कोटी लसींचे डोस नागरिकांना दिले गेले आहेत. कोविड लसीकरण मोहिमेचे आज 118 दिवस यशस्वीपणे पूर्ण झाले असून, सर्व राज्ये व केंद्रशासित प्रदेशांच्या संयुक्त प्रयत्नांतून 17.89 कोटी लसमात्रा देशभरातील लाभार्थ्यांना दिल्या गेल्या आहेत. 17 कोटी लसमात्रांचा टप्पा 114 दिवसांत यशस्वीपणे पार करणारा भारत हा जगातील सगळ्यात गतिमान देश आहे. हा टप्पा गाठण्यासाठी अमेरिकेने 115 दिवस ,तर चीन ने 119 दिवस घेतले होते.
'मुक्त किंमत व्यवस्था व गतिशील राष्ट्रीय कोविड-19 लसीकरण धोरण' 1 मे 2021 पासून लागू केले गेले असून, त्यानुसार उपलब्ध लसमात्रांपैकी 50 टक्के मात्रा राज्ये व केंद्रशासित प्रदेशांना , भारत सरकारच्या मोफत पुरवठा मार्गिकेद्वारे , पुरवठा करण्यासाठी राखून ठेवल्या जातील, आणि उर्वरित 50 टक्के मात्रा लस उत्पादन कंपन्यांकडून राज्ये व केंद्रशासित प्रदेशांनी किंवा खाजगी रुग्णालयांनी थेट खरेदी करण्यासाठी उपलब्ध असतील.
येत्या पंधरवड्यात राज्ये व केंद्रशासित प्रदेशांकडे दुसऱ्या मात्रेसाठी पात्र असलेल्या लाभार्थीची संख्या व त्यासाठी लागणारा वेळ ,या दोन मुद्द्यावर भारत सरकार चा पुरवठा अवलंबून असेल. 16 ते 31 मे या पंधरवड्यादरम्यान कोविशील्ड व कोवॅक्सिनच्या 191.99 लाख मात्रा राज्ये व केंद्रशासित प्रदेशांना मोफत पुरवल्या जातील. यामध्ये 162.5 लाख कोविशील्ड आणि 29.49 लाख कोवॅक्सिनच्या मात्रा असतील.
या मात्रांच्या वितरणाचे वेळापत्रक आगाऊ कळवले जाईल. पाठवलेल्या लसींचा योग्य प्रकारे उपयोग करावा, व लस वाया जाण्याचे प्रमाण कमीतकमी असावे यासाठी राज्यांनी संबंधित अधिकाऱ्यांना आदेश द्यावेत, अशी विनंती केली गेली आहे.
45 वर्षांहून अधिक वयाच्या नागरिकांसाठी तसेच HCW व FLW साठी असलेल्या या मोफत लसमात्राचा वापर जास्तीत जास्त व सुयोग्य पद्धतीने करण्यासाठी राज्य सरकारांना योग्य प्रकारे नियोजन करण्यासाठी वेळ मिळावा , यासाठी त्याची आगाऊ सूचना भारत सरकारतर्फे राज्य सरकारांना दिली जात आहे. याच्या आधी 1 ते 15 मे दरम्यान 1. 7 कोटींहून अधिक लसमात्रा केंद्र सरकारने राज्य सरकारांना मोफत उपलब्ध करुन दिल्या होत्या.
याशिवाय मे 2021मध्ये 4.39 कोटी लसमात्रा राज्य सरकारे, तसेच खाजगी रुग्णालयांच्या थेट खरेदीसाठी देखील उपलब्ध होत्या.S.Thakur/U.Raikar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(